બપોરે ત્રણ વાગે દેહરાદૂનની પૈસિફિક હોટલમાં થયેલી બેઠકમાં કેન્દ્રીય સુપરવાઇઝર નરેન્દ્ર સિંહ તોમર અને રાષ્ટ્રીય મહામંત્રી સરોજ પાંડેય હાજર હતા. બેઠકમાં ચૂંટણી પ્રભારી અને કેન્દ્રીય મંત્રી ધર્મેદ્ર પ્રધાન, પ્રદેશ પ્રભારી શ્યામ જાજૂ પણ શામેલ હતા. આજે બપોરે ત્રણ વાગે નવી સરકાર શપથ ગ્રહણ કરશે. પ્રચંડ જીતથી બનેલી સરકારના શપથ ગ્રહણ સમારોહમાં પીએમ મોદી પણ હાજર રહશે. જેના માટે તૈયારી પૂર્ણ કરી દેવામાં આવી છે. ત્રિવેંદ્ર સિંહ રાવત ઉત્તરાખંડના નવમાં મુખ્યમંત્રી છે. રાવત અમિત શાહના નિકટના હોવાનું માનવામાં આવી રહ્યું છે. હાલ તેઓ ઝારખંડમાં પ્રદેશ પ્રભારીનું પદ પણ સંભાળી રહ્યાં છે.